
	Veiksmų programa:
	2007-2013 metų Sanglaudos skatinimo veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2009

	
	veiklų pabaiga:
	2015

	Projekto vertė:
	465.930,13 Eur

	Finansavimo šaltiniai:
	Europos Sąjungos struktūrinių fondų, Joniškio rajono savivaldybės biudžeto lėšos

	Projekto aprašymas:
	Projekto metu bus atliktas Joniškio r. Plikiškių mokyklos-daugiafunkcio centro (toliau – Centras) patalpų kapitalinis remontas, įsigyti baldai, kompiuterinė ir kita įranga. Projekto tikslinė grupė – vaikai ir jaunimas (interesai ir poreikiai labiau koncentruojasi apie ikimokyklinį, priešmokyklinį, pradinį ugdymą, laisvalaikį, pramoginę veiklą), vidutinio amžiaus gyventojai (interesai ir poreikiai labiau koncentruojasi ties platesnėmis savišvietos galimybėmis, prieinamomis viešosiomis paslaugomis), vyresnio amžiaus gyventojai (interesai ir poreikiai labiau koncentruojasi ties didesniu laisvalaikio leidimo formų pasirinkimu, kultūrinės veiklos organizavimu, prieinamomis viešosiomis paslaugomis), darbuotojai (interesai ir poreikiai susiję su darbo sąlygomis). 
Mokyklos pastato dalyje buvo pakeisti langai ir durys, įrengta nauja stogo danga, apšiltintos sienos ir cokolis, atlikta apdaila iš dekoratyvinio tinko, atliktas patalpų perplanavimas ir jų apdaila, iš naujo įrengtos grindys, įrengti evakuacijos, nauji lauko laiptai. Aplinka ir mokyklos dalies pastatas pritaikytas neįgaliesiems.
Įrengta nuovaža ir platforminis kėliklis, kad neįgalieji galėtų patekti į pastatą. Katilinės pastate pakeistos stogo laikančiosios konstrukcijos ir danga, durys, sutvarkyta išorės tinko apdaila, naujai atlikta vidaus apdaila. Taip pat įrengti buitinių nuotekų ir vandentiekio tinklai, gaisrinė signalizacija, žaibosauga, atlikti visi reikalingi vidaus ir lauko elektros darbai.
Dabar daugiafunkciame centre šurmuliuoja vaikai, jaunimas, renkasi bendruomenės atstovai, persikėlė Jono Avyžiaus viešosios bibliotekos Plikiškių filialas – visiems čia vietos pakanka, o tai ir buvo pagrindinis tikslas – viskas kompaktiškoje, suremontuotoje ir modernioje erdvėje.
Plikiškių mokyklos-daugiafunkcio centro veiklos plėtojimas Plikiškių kaime padės užtikrinti geresnes mokymosi galimybes kaimo vietovėse gyvenantiems vaikams, užtikrins aukštesnį ikimokyklinio / priešmokyklinio ir pradinio ugdymo bei neformalaus užimtumo paslaugų prieinamumą, skatins kaime gyvenančių asmenų reintegraciją darbo rinkoje.
Plikiškių mokyklos-daugiafunkcio centro teikiamos suaugusiųjų neformaliojo ugdymo paslaugos leis užtikrinti aukštesnį šios kaimo vietovės darbuotojų kompetencijos lygį. Jis pamažu taps integralia kaimo bendruomenės gyvenimo dalimi. Kaimo bendruomenės, mokyklos, bibliotekos įjungimas į švietimo veiklą, didins šių paslaugų kokybę ir prieinamumą kaimo gyventojams.

